വാക്സിന് ക്ഷാമം അതിരൂക്ഷം അഞ്ച് ജില്ലകളില് ഇന്ന് വാക്സിനേഷന് ഇല്ല കേരളത്തില് വാക്സിന് ക്ഷാമം അതിരൂക്ഷം. തിരുവനന്തപുരം, കൊല്ലം, ആലപ്പുഴ, കോട്ടയം, വയനാട് ജില്ലകളില് ഇന്ന് വാക്സിനേഷനില്ല. ബാക്കി ജില്ലകളിലും വാക്സിനേഷന് കേന്ദ്രങ്ങളുടെ എണ്ണം വെട്ടിക്കുറച്ചിട്ടുണ്ട്. നാളെ വാക്സിന് എത്തുമെന്ന പ്രതീക്ഷയിലാണ് ആരോഗ്യ വകുപ്പ്. ഉടന് വാക്സിന് ലഭ്യമാക്കണമെന്ന് കേന്ദ്രത്തോട് ആവശ്യപ്പെട്ടിട്ടുണ്ടെന്ന് ആരോഗ്യ മന്ത്രി വീണാ ജോര്ജ് അറിയിച്ചു. കോളജ് വിദ്യാര്ത്ഥികള്കള്ക്ക് ഉള്പ്പെടെ വാക്സിന് ലഭ്യമാക്കാന് ആരംഭിച്ച ഡ്രൈവും സ്തംഭിച്ചു. ഇന്നലെ സ്വകാര്യമേഖലയില് ഉള്പ്പെടെ 2.49 ലക്ഷം പേര്ക്ക് വാക്സിന് നല്കി. നാളെ വാക്സിനെത്തിക്കുമെന്നാണ് വിവരം. 60 വയസിന് മുകളില് പ്രായമുള്ള എല്ലാവര്ക്കും ആദ്യ ഡോസ് വാക്സിനെങ്കിലും നല്കുക എന്നതാണ് സംസ്ഥാനത്തിന്റെ ലക്ഷ്യം. ഈ വിഭാഗത്തിലുള്ള 9 ലക്ഷത്തോളം ആള്ക്കാരാണ് ഇനി ആദ്യ ഡോസ് വാക്സിനെടുക്കാനുള്ളത്. അവര്ക്ക് ഓഗസ്റ്റ് 15നുള്ളില് തന്നെ ആദ്യ ഡോസ് വാക്സിന് നല്കി തീര്ക്കാനാണ് ആരോഗ്യവകുപ്പ് നിര്ദ്ദേശം. സംസ്ഥാനത്ത് ഇതുവരെ ഒന്നും രണ്ടും ഡോസ് ചേര്ത്ത് ആകെ 2,20,88,293 പേര്ക്കാണ് വാക്സിന് നല്കിയത്. അതില് 1,56,63,417 പേര്ക്ക് ഒന്നാം ഡോസ് കിട്ടി, 64,24,876 പേര്ക്ക് രണ്ടാം ഡോസും നല്കി. 2021ലെ എസ്റ്റിമേറ്റ് ജനസംഖ്യ അനുസരിച്ച് 44.63 ശതമാനം പേര്ക്കാണ് ഒന്നാം ഡോസ് കിട്ടിയത്. 18.3 ശതമാനം പേര്ക്ക് രണ്ടാം ഡോസ് വാക്സിന് നല്കി.